Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: Melléklet a 18/2009. (XI. 20.) KvVM rendelethez
Paragraph Index: 562

3. Természetvédelmi kezelési módok, korlátozások 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Fajok védelme – A fokozottan védett fajok kímélete érdekében a cserjeirtás és az idegenhonos fafajok eltávolítása vegetációs idõszakon kívül (december 1. és február 28. között) végezhetõ. 3.1.2. Táj- és kultúrtörténeti értékek – Minden tevékenység, amely a tájkép átalakításával jár, tilos. 3.1.3. Látogatás – A tervezési terület a földutakon gyalogosan szabadon látogatható, de nagyobb, 20 fõt meghaladó csoportok látogatásának útvonalát egyeztetni kell a természetvédelmi kezelõvel. – Gépjármûvel a 3993 helyrajzi számú út a 3994/1 helyrajzi számú út betorkolásától az 531. számú kiszögelési pontig használható. – A tervezési terület idegenforgalmi, üdülési és rekreációs célokat nem szolgálhat, ilyen jellegû tevékenység nem megengedett. 3.1.4. Oktatás és bemutatás – A tervezési terület oktatási és bemutatási célú hasznosítása csak korlátozottan lehetséges. 3.1.5. Kutatás, vizsgálatok – Kutatás a területen korlátozottan, a természetvédelmi hatóság engedélyével, valamint a tulajdonos hozzájárulásával, a terület természetvédelmi kezeléséért felelõs Aggteleki Nemzeti Park Igazgatósággal egyeztetett módon, részletes kutatási terv benyújtásával történhet. 3.1.6. Terület- és földhasználat – A tervezési területen új építmény, épület elhelyezése – különös tekintettel egyes nyomvonalas létesítményekre (út, légvezeték, földkábel, közmûvek) – tilos. – A tervezési területen jogszerû gazdálkodást, munkavégzést folytatók számára – tevékenységük elvégzése érdekében – biztosítani kell a belépést. – Fokozottan védett és védett fajokat tartalmazó sztyeprétek – mûvelési ágtól függetlenül – gyepként tartandók fenn, azokat beszántani, szõlõvel, gyümölcsössel betelepíteni tilos. – A tervezési területen vadászati és vadgazdálkodási létesítmény (így különösen magasles, szóró, sózó) elhelyezése – hordozható magasles kivételével – tilos. – A tervezési területen tilos a vadetetés. – Vadászat cserkeléssel, hajtással és lesvadászattal végezhetõ. – A tervezési területen mesterséges vadkibocsátás, zárttéri vadtartás tilos. – Amennyiben a tervezési területen végzett bármilyen földmunka során régészeti leletek kerülnek elõ, vagy ennek gyanúja fölmerül, a munka felelõs vezetõje köteles a a felszín bolygatását azonnal abbahagyni, a területileg ille té kes múzeumot haladéktalanul értesíteni, a területet és a talált leletet a felelõs õrzés szabályai szerint õrizni és a múzeum képviselõjének átadni. 3.1.7. Természetvédelmi infrastruktúra – Oktatást és bemutatást szolgáló infrastruktúra fejlesztése csak a tájékoztató táblák kihelyezésére korlátozódhat. 3.2. Mûvelési ághoz köthetõ természetvédelmi kezelési módok, korlátozások és tilalmak 3.2.1. Gyepek kezelése – A természetes gyepek, kopárok beavatkozás nélkül tartandók fenn, ez alól kivételt képez az özönnövények és a cserjék eltávolítása. – A gyepben megjelenõ idegenhonos és invazív fajok (akác) szórványosan elõforduló egyedeit el kell távolítani a gyep területérõl. Mivel az a tevékenység fásításban történõ fakitermelésnek minõsül, az erdészeti hatóságnak be kell jelenteni. – A gyepek cserjésedését szelektív, a védett cserjefajokat kímélõ kézi cserjeirtással kell visszaszorítani, vegetációs idõszakon kívül (december 1.–február 28. között). 3.2.2. Szõlõk, gyümölcsösök kezelése – A tervezési területen található, jelenleg mûvelés alatt álló szõlõk a jelenlegi gyakorlatnak meg fele lõen – beleértve a jelenlegi vegyszerhasználatot és a feromoncsapdázást – továbbra is mûvelhetõk. VI. Az Al kot mány bí ró ság ha tá ro za tai és vég zé sei

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes